**Notă informativă**

**la proiectului de lege pentru** **modificarea Legii nr. 121/2001 cu privire la protecția socială suplimentară a unor categorii de populație**

|  |
| --- |
| 1. **Denumirea autorului şi, după caz, a participanților la elaborarea proiectului** |
| Proiectului de lege pentru modificarea Legii nr. 121/2001 cu privire la protecția socială suplimentară a unor categorii de populație a fost elaborat de către Ministerul Muncii și Protecției Sociale. |
| 1. **Condițiile ce au impus elaborarea proiectului de act normativ și finalitățile urmărite** |
| Scopul proiectului de lege pentru modificarea Legii nr. 121/2001 cu privire la protecția socială suplimentară a unor categorii de populație constă în instituirea *alocației speciale nominale de merit* persoanelor care au avut o contribuție inedită la promovarea imaginii Republicii Moldova (dar care nu beneficiază de pensie pe teritoriul Republicii Moldova), în semn de înaltă recunoștință și apreciere pentru profesionalism deosebit, muncă cu dedicație și lucrări de valoare incontestabilă recunoscute la nivel internațional.  Finalitatea urmărită prin propunerile de modificare a Legii nr. 121/2001 presupune substituirea pensiei pentru persoanele care au împlinit vârsta standard de pensionare, conform legislației naționale, dar nu beneficiază de aceasta pe teritoriul Republicii Moldova, din anumite considerente, cu alocația lunară specială nominală de merit.  Totodată, dreptul la alocația specială nominală de merit îl vor avea persoanele care și-au stabilit domiciliul într-un stat cu care Republica Moldova are încheiat acord privind asigurările sociale sau acord cu privire la garanțiile sociale și beneficiază de pensie în statul respectiv, conform prevederilor Acordului.  Alocația menționată va fi stabilită în temeiul Decretului Președintelui Republicii Moldova pentru instituirea alocației speciale nominale de merit, emis pe numele persoanei.  Suplimentar, subliniem că persoanele care s-au remarcat prin merite deosebite în diverse domenii de activitate beneficiază de alocație nominală de stat pentru persoanele cu merite deosebite față de stat, ca persoane decorate cu ,,Ordinul Republicii” în cuantum de 500 lei lunar. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul de lege nu conține norme privind armonizarea legislației naționale cu legislația Uniunii Europene. |
| 1. **Principalele prevederi ale proiectului şi evidențierea elementelor noi** |
| Prin proiectul de lege vizat se propune:   * instituirea alocației speciale nominale de merit, în semn de înaltă apreciere a talentului și măiestriei profesionale, precum și contribuția substanțială la promovarea imaginii Republicii Moldova în lume; * cuantumul alocației speciale de merit se stabilește în mărime de două salarii medii lunare pe țară pentru anul precedent; * intrarea în vigoare a legii la data publicării în Monitorul Oficial al Republicii Moldova.   Conform prevederilor proiectului, dreptul la alocație îl are persoana care îndeplinește următoarele condiții:  - este decorată cu ,,Ordinul Republicii”;  - a împlinit vârsta standard de pensionare, conform Legii nr. 156/1998 privind sistemul public de pensii;  - nu beneficiază de pensie sau alocație socială de stat, conform legislației naționale;  - are emis pe numele său Decretul Președintelui Republicii Moldova pentru instituirea alocației speciale nominale de merit. |
| 1. **Fundamentarea economico-financiară** |
| Mijloacele financiare necesare pentru implementarea prevederilor proiectului vor fi acoperite din contul mijloacelor bugetului de stat.  Calculul estimativ al mijloacelor financiare necesare pentru implementarea cu prevederilor proiectului constituie, după cum urmează:   * până la finele anului 2023 sunt necesare mijloace financiare din resursele bugetului de stat în sumă 84 569,73 lei. Conform datelor Biroului Național de Statistică, cuantumul salariului mediu lunar pe țară în anul 2022 constituie 10 529,1 lei. Respectiv, cuantumul lunar al alocației va constitui 21 058, 2 lei. Astfel, suma totală alocației pentru lunile septembrie-decembrie anul 2023 va constitui 84 569, 73 lei (21 058,2 lei x 4 luni + taxa de distribuire de 0,4%); * în anul 2024 vor fi necesare mijloace financiare în sumă de 253 709,19 lei, reieșind din cuantumul salariului mediu lunar pe țară în anul 2022 (21 058,12 x 12 luni + taxa de distribuire de 0.4%).   Începând cu anul 2024 au fost estimate și propuse mijloace financiare în acest scop în procesul de prezentare a propunerilor la buget pentru anul 2024.  Totodată, subliniem că de alocația specială nominală de merit va beneficia o singură persoană. |
| 1. **Modul de încorporare a actului în cadrul normativ în vigoare** |
| Proiectul de lege pentru modificarea Legii nr. 121/2001 cu privire la protecția socială suplimentară a unor categorii de populație se încadrează în cadrul normativ în vigoare și adoptarea acestuia va genera ca consecință necesitatea amendării Regulamentului cu privire la modul de stabilire și plată a alocațiilor lunare de stat unor categorii de populație, aprobat prin Hotărârea Guvernului nr. 470/2006. |
| 1. **Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea elaborării proiectului de lege pentru modificarea Legii nr. 121/2001 cu privire la protecția socială suplimentară a unor categorii de populație a fost plasat pe pagina web: [www.particip.gov.md](http://www.particip.gov.md/) și poate fi accesat la următorul link [https://particip.gov.md/ro/document/stages/\*/11004](https://particip.gov.md/ro/document/stages/*/11004). |
| 1. **Constatările expertizei anticorupție** |
| Informația cu privire la rezultatele expertizei anticorupție va fi inclusă în Tabelul de sinteză a obiecțiilor și propunerilor la proiectul de lege. |
| 1. **Constatările expertizei de compatibilitate** |
| Proiectul de lege nu are ca scop armonizarea legislației naționale cu legislația Uniunii Europene. |
| 1. **Constatările expertizei juridice** |
| Informația cu privire la rezultatele expertizei juridice va fi inclusă în Tabelul de sinteză a obiecțiilor și propunerilor la proiect. |
| 1. **Constatările altor expertize** |
| Prezentul proiect nu este supus altor expertize. |